Lars Bohinen
Store norske leksikon,Sport og spill,Ballsport,Fotball,Norsk fotball
Lars Bohinen er en norsk tidligere fotballspiller som gjorde stor karriere i engelsk Premier League på 1990-tallet og var sentral på det norske landslaget under Egil Olsens storhetstid som trener.
Etter endt karriere som spiller har han vært trener for flere norske klubber, fra august 2022 i Stabæk. Landslagsspiller Lars Bohinen var en teknisk, kreativ, driblesterk, målfarlig og anvendelig midtbanespiller med godt blikk for spillet. Som landslagsspiller skåret han flere spektakulære mål, blant andre da Norge vant 2–1 mot Italia i EM-kvalifiseringen 5. juni 1991 og 2–0 mot England i VM-kvalifiseringen 2. juni 1993 – begge ganger på Ullevaal Stadion.Bohinen spilte alle Norges tre kamper under VM i USA i 1994, og skåret til sammen 10 mål på totalt 49 A-landslagskamper fra 1989 til 1999.Lars Bohinen har også vist politisk engasjement og skapte debatt da han i 1995 som eneste norske landslagsspiller boikottet en privatlandskamp mot Frankrike i protest mot de franske atomprøvesprengninger i Stillehavet. Klubber Bærum (1986)  Lyn (1987)  Vålerenga (1988–1989 og 2003)  Viking (1990), Young Boys (1990–1993)  Nottingham Forest (1993–1995)  Blackburn Rovers (1995–1998)  Derby (1998–2001) Lyngby (2001–2002)  Farum (2002) Trenerkarriere Etter den aktive karrieren som spiller har han blant annet vært sportslig leder i Vålerenga, sportsdirektør i Stabæk 2007–2009, trener for Asker 2013-2014, trener for Sandefjord 2014-2017, fra sesongen 2018 for Aalesund og i 2021 for Sarpsborg 08. Fra august 2022 er han trener for Stabæk.Han har også fungert som ekspertkommentator i TV2. Bohinen ble kåret til Årets trener i 1. divisjon i 2019.Lars Bohinen er fetteren til den tidligere fotballspilleren Sigurd Rushfeldt. Les mer i Store norske leksikon Norsk fotball Premier League Aalesund FK Eksterne lenker FIFA: Lars Bohinen